UAB „Netcode“

V. Gerulaičio g. 10, LT08200 Vilnius

info@netcode.lt

|  |  |  |
| --- | --- | --- |
|  | **PAŽYMA APIE ĮVYKDYTĄ SUTARTĮ** |  |

Pažymime, kad UAB „Netcode“ laikotarpiu nuo 2022 m. gruodžio 27 d. iki 2024 m. kovo 15 d. sėkmingai įvykdė 2022 m. gruodžio 27 d. pasirašytą Skaitmeninės muitinės mokymo valdymo ir administravimo sistemos sukūrimo ir garantinės priežiūros paslaugų viešojo pirkimo-pardavimo sutartį Nr. 8F-18 (toliau – Sutartis). Bendra Sutarties vertė 449 890,00 Eur su PVM.

Sutarties vykdymo metu suteiktos skaitmeninės LR muitinės mokymo valdymo ir administravimo sistemos (toliau – MOVAS) sukūrimo paslaugos. MOVAS tikslas – skaitmenizuoti LR muitinėje vykdomų mokymų valdymo ir administravimo procesą, atsižvelgiant į ES muitinės kompetencijų sistemos nuostatas ir jos pagrindu parengtą LR muitinės kompetencijų modelį, naudojant elektronines duomenų apdorojimo priemones.

MOVAS sukūrimo paslaugos apima šia veiklas:

1. Mokymo valdymo ir administravimo proceso analizė, siekiant detaliai susipažinti su jo skaitmeninimui skirtomis dalimis bei poreikiais, ir Veiklos analizės ataskaitos parengimas;

2. MOVAS sukūrimas ir įdiegimas, atsižvelgiant į sukurtą LR muitinės kompetencijų modelį:

- funkcionalumas mokymo programų duomenų įvedimui ir apskaitai;

- mokymo programų priskyrimas kompetencijoms (duomenų iš LR muitinės kompetencijų modelio, reikalingų MOVAS veikimui, įkėlimas ir tvarkymas, kelių mokymo programų priskyrimas prie konkrečios kompetencijos);

- duomenų apie LR muitinės personalo pareigybes ir jų pokyčius mainų tarp MOVAS ir Normatyvinės informacijos valdymo sistemos NOVIS realizavimas;

- funkcionalumas LR muitinės pareigūnų kompetencijų priskyrimui esamoms pareigybėms;

- funkcionalumas LR muitinės darbuotojų kompetencijų įvertinimui;

3. MOVAS funkcionalumo, pritaikyto mokymo planavimui, sukūrimas:

- galimybės LR muitinės darbuotojams sistemoje pateikti kasmetinį mokymo poreikį, sukūrimas;

- funkcionalumas, leidžiantis iš darbuotojų pateiktų mokymo poreikių už tam tikrą laikotarpį sudaryti tam tikro laikotarpio (pusmečio arba metų) mokymo grafiką;

- funkcionalumas, leidžiantis pagal patvirtinto mokymo grafiko duomenis suformuoti savaitės mokymo tvarkaraštį;

4. funkcionalumo, skirto organizuojamo mokymo administravimui bei apskaitai, sukūrimas:

- funkcionalumas LR muitinės darbuotojų ir kitų įstaigų atstovų registracijai į organizuojamus mokymo renginius;

- funkcionalumas mokymo dalyvių lankomumui ir pasiekimams apskaityti;

- funkcionalumas MMC lektorių ir kviestinių lektorių mokymo krūviui apskaityti;

- funkcionalumas sistemoje kaupiamų duomenų pagrindu suformuoti pažymėjimus apie baigtus mokymus ir juos perduoti elektroninėmis priemonėmis mokymo dalyviams;

5. Funkcionalumo, skirto mokymo kokybei įvertinti, sukūrimas;

6. Funkcionalumo, skirto MOVAS turimų duomenų pagrindu formuoti ataskaitas pagal įvairias užklausos sąlygas, sukūrimas;

7. Išoriniams mokymo dalyviams skirto portalo sukūrimas:

- išoriniams mokymo dalyviams skirtų mokymo renginių ir suplanuotų mokymo laikų publikavimas,

- registracijos į pasirinktus mokymo renginius paraiškos pildymas ir pateikimas,

- anoniminės apklausos anketos užpildymas ir pateikimas.

Portalas realizuotas laikantis į paslaugas orientuotos architektūros (SOA) principų, sistemos moduliai išskaidyti į atskirus mikroservisus, kurie tarpusavyje bendrauja per REST servisus. Integracija tarp vidinės MOVAS dalies ir išorinio portalo realizuota per LR muitinės naudojamą integracinę ESB platformą *webMethods.* Realizuotos integracinės sąsajos užtikrina automatizuotus duomenų mainus žiniatinklio paslaugų pagrindu, panaudojant HTTP, REST, SOAP, WSDL, XML, JSON ir kitus protokolus. Vidinių MOVAS naudotojų autentifikavimui realizuota integracinę sąsaja su LR muitinės naudotojų direktorija *MS Active Directory* bei realizuotas vieningo prisijungimo (SSO) funkcionalumas pasinaudojant *Windows* operacinėje sistemoje autentifikuoto naudotojo kredencialais. Išorinių el. paslaugų gavėjų autentifikavimui realizuota integracinė sąsaja su LR muitinės vieningo prisijungimo sistema BAP taikant CAS protokolą.

MOVAS Naudotojo sąsaja sukurta kaip vieno puslapio aplikacija (angl. *Single page application - SPA*), naudojant JavaScript technologijos Angular karkasą. Vidinio kodo programavimui naudojamos technologijos - Java 17, Spring Boot ir Spring karkasai. Duomenų saugojimui ir valdymui naudojama duomenų bazių valdymo sistema PostgreSQL. MOVAS veikia internetinės naudotojo sąsajos principu, neriboja vienu metu prisijungusių naudotojų skaičiaus.

Sutarties įgyvendinime dalyvavo šie pagrindiniai ekspertai:

1. Ignas Špokas, projekto vadovas;
2. Tomas Šatkus, kokybės vadovas, informacinės sistemos testuotojas;
3. Aušra Urbaitytė ir Andrius Pukevičius, veiklos analitikai;
4. Aurimas Savickas ir Paulius Jonikas, programuotojai;
5. Gaudrimas Tunkevičius, integravimo specialistas;
6. Vygintas Vaičeliūnas, duomenų bazių specialistas.

Direktorius