Visiems suinteresuotiems asmenims

PAŽYMA APIE ĮVYKDYTĄ SUTARTĮ

2023-03-14

Pažymime, kad UAB „Netcode“ laikotarpiu nuo 2021 m. lapkričio 17 d. iki 2022 m. lapkričio 17 d. sėkmingai įvykdė **Teisinės pagalbos paslaugų informacinės sistemos TEISIS vystymo paslaugų viešojo pirkimo- pardavimo sutartį Nr. ST-387**. Bendra sutarties vertė 96.798,79 EUR su PVM (79.999,00 Eur be PVM). Sutarties vykdymo metu suteiktos Teisinės pagalbos paslaugų informacinės sistemos (TEISIS), teikiančios viešas elektronines paslaugas, susijusias su valstybės garantuojama teisine pagalba bei mediacija, vystymo paslaugos. TEISIS realizuotos šios pagrindinės funkcijų grupės:

1. Antrinės teisinės pagalbos (toliau - ATP) teikimas: fizinių asmenų prašymų pateikimas ir vertinimas, pajamų ir turto lygio skaičiuoklė, institucijų prašymų dėl būtinojo gynėjo pateikimas, ATP bylų tvarkymas, ATP teikėjų atranka, ATP teikėjų profilių ir sąrašo tvarkymas, interaktyvios ATP konsultacijos, ATP teikimo sąnaudų apskaita, ATP skundai ir kokybės vertinimas, ATP teikėjų užimtumo kalendorius;
2. Pirminės teisinės pagalbos (toliau – PTP) teikimas: registracija PTP konsultacijai, PTP bylų tvarkymas, PTP teikėjų profilių tvarkymas, PTP teikėjų atranka, interaktyvios PTP konsultacijos, PTP skundai ir kokybės vertinimas, PTP teikėjų užimtumo kalendorius;
3. Mediacijos posistemė: mediacijos prašymų pateikimas ir vertinimas, pajamų ir turto lygio skaičiuoklė, mediatorių užimtumo kalendorius, mediacijos bylos registravimas ir tvarkymas, mediatorių profilių ir sąrašo tvarkymas, mediatorių atranka, mediacijos sąnaudų apskaita, mediacijos kokybės vertinimas;
4. Sistemos administravimas: vidinių ir išorinių naudotojų administravimas, klasifikatorių administravimas, portalo struktūros ir turinio administravimas, teisinės informacijos administravimas, sistemos parametrų administravimas ir kt.
5. TEISIS realizuotos integracinės sąsajos su: VIISP, El. dokumentų archyvas, El. pasirašymo paslauga, SMS siuntimo paslauga, GR, NTR, TAAR, NIRVAR, IBPS, SODRA IS, SPIS, NDNT, NMA, REGITRA, EMPREKIS.

TEISIS sukurta laikantis į paslaugas orientuotos architektūros (SOA) principų, sistemos moduliai išskaidyti į atskirus mikroservisus, kurie tarpusavyje bendrauja per REST servisus. Naudotojo sąsaja sukurta kaip vieno puslapio aplikacija (angl. *Single page application - SPA*), naudojant JavaScript technologijos AngularJs karkasą. Vidinio kodo programavimui naudojamos technologijos - Java 11, Spring Boot ir Spring karkasai. Duomenų saugojimui ir valdymui naudojamos duomenų bazių valdymo sistemos Oracle ir Elasticsearch. Su išorinėmis sistemomis ir registrais realizuotos integracinės sąsajos, užtikrinančios automatizuotus duomenų mainus žiniatinklio paslaugų pagrindu, panaudojant HTTP, REST, SOAP, WS-Security ir kitus protokolus. Kūrimui taip pat panaudotas atvirojo kodo interaktyvių konsultacijų komponentas BigBlueButton. TEISIS veikia internetinės naudotojo sąsajos principu, neriboja vienu metu prisijungusių naudotojų skaičiaus ir yra pasiekiama internete adresu: [https://teisis.lt](https://teisis.lt/)

Projekte dalyvavo šie pagrindiniai specialistai: Projekto vadovas/ Darbo proceso koordinatorius – Skirmantas Šermukšnis, Ignas Špokas, IS architektas/programuotojas/DB specialistas - Aurimas Savickas, analitikai – Ovidijus Kėdžius, Andrius Pukevičius, Programuotojai/DB specialistai - Gaudrimas Tunkevičius, Mantas Stoškus, Skalmantas Šimėnas, testuotojai – Neringa Račkauskaitė, Tomas Šatkus, Ieva Žilinskienė, Saugumo specialistas – Mindaugas Aputis.

Produkto vadovas Arūnas Albrechtaitis