**Visiems suinteresuotiems asmenims**

**PAŽYMA APIE ĮVYKDYTĄ SUTARTĮ**

2022-08-22

Pažymime, kad UAB „Netcode“ laikotarpiu nuo 2021 m. gegužės 28 d. iki 2021 m. liepos 7 d. įvykdė paslaugų teikimo sutartį Nr. (5.74 E) SU-1547. Sutarties vertė 12 087,90 EUR su PVM. Šios sutarties apimtyje suteiktos Vilniaus universitete įdiegto ir naudojamo nacionalinio atviros prieigos mokslinių tyrimų duomenų archyvo MIDAS (toliau – MIDAS) atnaujinimo paslaugos, apimančios naudotojų slaptažodžių šifravimo algoritmo atnaujinimą, integraciją su antivirusine programine įranga ClamAV, PostgreSQL duomenų bazių valdymo sistemos atnaujinimą bei Java SE programinės įrangos atnaujinimą.

MIDAS teikia el. paslaugas, kaupia ir saugo mokslų tyrimų empirinius duomenis ir kitą su mokslo tyrimais susijusią informaciją bei sudaro galimybę visiems norintiesiems nemokamai, lengvai ir patogiai juos pasiekti internetu. MIDAS sistemoje kompiuterizuoti esminiai mokslo duomenų tvarkymo procesai – tyrimų kūrimas ir aprašymas, duomenų objektų įkėlimas ir aprašymas, duomenų recenzavimas ir pan. Sukurtos duomenų mainų integracinės sąsajos, kurios užtikrina duomenų mainus su daugiau nei dešimt išorinių informacinių sistemų bei specializuotų programinių komponentų: VIISP, pedagogų registras, studentų registras, švietimo ir mokslo įstaigų registras, LITNET FEDI (Vieningas naudotojų prisijungimas paremtas SAML protokolu), eLABa, duomenų analizės įrankis ir kt. Metaduomenų aprašymui naudojami CERIF for Datasets (C4D) bei Dublin Core standartai, o metaduomenų atidavimui į kitas sistemas įgyvendintas OAI-PMH apsikeitimo standartas.

MIDAS programinė įranga sukurta laikantis į paslaugas orientuotos architektūros principų (angl. *Service Oriented Architecture, SOA*), vidinio kodo programavimui naudojamas Java Spring karkasas (angl. framework), išorinio kodo programavimui naudojamas JavaScript technologijos AngularJs karkasas, duomenų bazių valdymo sistemos – PostgreSQL, Apache Solr. Integracinės sąsajos realizuotos panaudojant REST ir SOAP tipo žiniatinklio paslaugas, pranešimai siunčiami JSON ir XML formatais.

Projekte dalyvavo šie pagrindiniai specialistai: Projektų vadovas, IS architektas - Skirmantas Šermukšnis, programuotojas/DB specialistas - Aurimas Savickas, Gaudrimas Tunkevičius, Mindaugas Ribakauskas, Mantas Stoškus, testuotoja – Ieva Žilinskienė.

Vilniaus universiteto

Informacinių technologijų paslaugų centro direktorius Arūnas Stašionis

Projekto vadovas Artūras Patapas

Dokumentą elektroniniu parašu pasirašė ARTŪRAS,PATAPAS Data: 2022-08-22 21:14:02

Dokumentą elektroniniu parašu pasirašė ARŪNAS,STAŠIONIS Data: 2022-08-23 09:50:06

Paskirtis: Patvirtinti Vieta: Vilnius